تورک شوراسی 6-جی دولت باشقان‌لاری ایجلاسی باشا چاتیب
قیرقیزیستانین دؤور باشقان‌لیغی ایله کئچیریلمیش تورک شوراسی 6-جی دولت باشقان‌لاری ایجلاسی باشا چاتیب.
چولپون-آتا شهرین‌دکی روح اوردو مدنیت مرکزینده، "گنج‌لیک امکداش‌لیق و میللی ایدمان" موضوعسو ایله تشکیل اولونان ایجلاسین آردین‌دان ایمضا‌لانان سون بیاننامه‌سینده، شورانین باش کاتیبینه قازاقیستانین کئچمیش تهران سفیری باگداد آمرئیئوین یئتیریلدیگی قئید اولونوب.
آمرایئو ده ژورنالیست‌لره ائتدیگی آچیقلامادا، تورک شوراسی‌نین ایره‌لییه دوغرو اهمیت‌لی فعالیت‌لری و فعالیت پلانینی ایچه رن سون بیاننامه‌سی‌نین ایمظالاندیغینی قئید ائده‌رک، "ایجلاسدا ماجاریستان، موشاهیدچی ایستاتوسو آلیب. قارداش ماجار خالقی، کؤک‌لری‌نین بؤیوک استپ لرده اولدوغونا اینانیر. بو دا دوغرودور. ماجارلار آتا‌لارینی اونوتمادیغی اوچون بیز ده چوخ سئوینیریک." ایفاده‌سینی ایستیفاده ائتدی.
آمرئیئو، ایجلاسا قاتیلان اؤزبکیستانین عضو‌لوگونون ده یاخین زاماندا قبول ائدیله جگینی اومید ائتدیگینی دئییب.
ایجلاسا پرزیدنتی رجب طیب اردوغان، قیرقیزیستان پرزیدنتی سوورونبای جئنبکوو، قازاقیستان پرزیدنتی نورسولطان نظربایئو و آذربایجان پرزیدنتی ایلهام علیئوین عینی زاماندا اؤزبکیستان پرزیدنتی شفقت میرزیئیوو ایله ماجاریستان باش ناظیری ویکتور اوربان دا شرف قوناغی صیفتیله قاتیلیب.
دیگر طرف‌دن، پرزیدنت اردوغان، قیرقیزیستان تماس‌لارینی تاماملایا‌راق، تورکیه‌یه حرکت ائتدی.
اردوغانی، بیشکک ماناس اولوسلار آراسی هاوا لیمانین‌دان رسمی مقاملار یولا سالیب.
اردوغان ایله خانیمی امینه اردوغان، خاریجی ایشلر ناظیری مولود چاووش اوغلو، میللی ساوونما ناظیری حولوصی آکار، عائله، چالیشما و سوسیال خیدمت‌لر ناظیری زهرا زومرود سلجوق، گنج‌لر و ایدمان ناظیری مممد محرم قصاب اوغلو، تیجارت باخانی روحسار پکجان، نقلیات و آلت یاپی ناظیری جاهیت تورهان، میت باشقانی حاکان فیدان، پرزیدنت سؤزچوسو ایبراهیم کالین و عدالت و قالخینما پارتیسی‌نین باشقانی (آک پارتی) معاوینی جؤودت ییلماز دا باشکند بیشکک‌دن آیریلیب.
